**Molėtų rajono savivaldybės taryba**

**SPRENDIMAS**

**DĖL VALSTYBĖS TURTO PERDAVIMO PRIEŠGAISRINĖS APSAUGOS IR GELBĖJIMO DEPARTAMENTUI**

2023 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 7 straipsnio 4 punktu, 15 straipsnio 2 dalies 20 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, 4 dalimis, Lietuvos Respublikos Vyriausybės 2002 m. gruodžio 3 d. nutarimo Nr.1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ 2 punktu, Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr.1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, 4.1, 6 punktais, atsižvelgdama į Molėtų rajono savivaldybės administracijos direktoriaus 2019 m. birželio 13 d. įsakymą Nr. B6-142 „Dėl valstybės turto pripažinimo nereikalingu savivaldybės funkcijoms vykdyti“, Lietuvos Kariuomenės 2019 m. gegužės 7 d. raštą Nr. KVS-141 „Dėl leidimo perduoti automobilį „Ural 4320“, 2023 m. rugsėjo 12 d. jungtinės veiklos sutartį Nr. 1S-186/A14-341, sudarytą tarp Lietuvos Respublikos vidaus reikalų ministerijos, Priešgaisrinės apsaugos ir gelbėjimo departamento prie Vidaus reikalų ministerijos ir Molėtų rajono savivaldybės,

Molėtų rajono savivaldybės taryba nusprendžia:

1. Perduoti Priešgaisrinės apsaugos ir gelbėjimo departamentui prie Vidaus reikalų ministerijos (kodas 188601344) pagal panaudos sutartį 5 (penkeriems) metams valstybinės (valstybės perduotos savivaldybėms) funkcijos – priešgaisrinės saugos – įgyvendinimui, valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą materialųjį turtą – automobilį „Ural 4320“, pagamintą 1985 metais, valstybinis Nr. EJK054, identifikavimo Nr. 045064. Turto įsigijimo vertė – 1013,67 Eur, likutinė vertė 2023 m. rugsėjo 1 d. – 0,00 Eur.
2. Įgalioti Molėtų rajono savivaldybės administracijos direktorių pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras